સોહિલ ખાને આ ફિલ્મનું પહેલું ટાઇટલ ‘મેન્ટલ રાખ્યું હતું, પણ એક દિવસ અબ્બા સલીમ ખાન સાથે બધા જ્યારે બેઠા હતા ત્યારે સલીમ ખાને સલમાન અને સોહિલને નામ ચેન્જ કરવા માટે કહ્યું હતું. સલીમ ખાનના કહેવા મુજબ સલમાનનું નામ તેની દરેક હિટ ફિલ્મ સાથે જોડી દેવામાં આવે છે, જેમ કે ‘દબંગ’ પછી એ દબંગ ખાન કહેવાયો અને ‘એક થા ટાઇગર’ પછી તેના ફૅન્સ તેને ટાઇગર કહેવા માંડ્યા હતા. જો ‘મેન્ટલ’ હિટ થાય તો ફૅન્સમાં તેનું નામ ‘મેન્ટલ ખાન’ થઈ જાય અને એવું ન થાય એ માટે સલીમ ખાને સલમાન-સોહિલને આ સજેશન આપ્યું હતું. અબ્બાની વાત સાચી લાગી એટલે ફિલ્મનું નામ બદલાવવામાં આવ્યું અને ‘જય હો’ ટાઇટલ કરવામાં આવ્યું.